# Aribert Heim

### Wikipedia

Aribert Heim (s. 28. kesäkuuta 1914 Bad Radkersburgissa, Itävallassa) on itävaltalainen lääkäri, natsi ja sotarikollinen.

Heim syntyi poliisi-isän ja kotirouvan perheeseen. Hän opiskeli lääketiedettä ja suoritti tohtorin väitöksensä Wienissä, ennen kuin ilmoittautui vapaaehtoisesti SS-joukkoihin keväällä 1940. Lokakuussa 1941 hänet lähetettiin Mauthausenin keskitysleirille, missä hän suoritti julmia lääketieteellisiä kokeiluja ja laajamittaista kidutusta vangeilla. Häntä syytetään mm. vankien tappamisesta myrkkypistoksin ilman puudutusta suoraan sydämeen. Häntä kutsuttiin yhdeksi Natsi-Saksan Kuoleman tohtoreista. Myöhemmin hänet lähetettiin SS-kenttäsairaalaan Wieniin.

Aribert Heim on jäljellä olevista natsirikolliista yksi etsityimpiä. Saksassa on tullut esille tietoja, että Heim toimi toisen maailmansodan aikana SS-lääkärinä Pohjois-Suomessa, erityisesti Oulun alueella. Heimin komennus Saksan kuudennen SS-vuoristodivisioonan palvelukseen Pohjois-Suomeen alkoi helmikuussa 1942 ja jatkui asiakirjojen mukaan ainakin saman vuoden lokakuuhun. Natsien oman kantakortiston mukaan komennus Suomessa jatkui todennäköisesti pitempäänkin. Asiasta on kirjoittanut mm. saksalainen viikkolehti Der Spiegel ja tiedon vahvistavat myös TV-ohjelman [A-piste][1] tekemät selvitykset.

15. maaliskuuta 1945 USA:n sotilaat pidättivät Heimin ja lähettivät sotarikollisten leirille. Heim vapautui leiriltä jostain syystä ja jatkoi tohtorin toimiaan Baden-Badenissa aina katoamiseensa asti 1962. Hänelle oli vihjattu, että Itävallan poliisi tutkii hänen sodanaikaisia toimiaan.

Heimin raportoitiin oleskelevan Etelä-Amerikassa, Espanjassa ja Balkanilla. Heim on etsintäkuulutettu edelleen ja hänen uskotaan elävän. Viimeisten tietojen (lokakuu 2005) mukaan Heim asuu Espanjassa.

Haettu osoitteesta http://fi.wikipedia.org../../../a/r/i/Aribert_Heim_215e.html

Luokat: Itävaltalaiset lääkärit | Natsi-Saksa

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Français
- Nederlands
- Polski